
DR.30.11.2006 75 

  

 Di sini kita hendak mewujudkan budaya yang berhemah. Insya-Allah, bagi 
pihak kementerian, jaminan kementerian tidak ada diskriminasi. Itu yang saya rasa 
lebih penting supaya mewujudkan belia Malaysia yang cemerlang, gemilang dan 
terbilang. 

 Cik Fong Po Kuan [Batu Gajah]: Saya mohon penjelasan. Saya rasa Yang 
Berhormat tidak baiklah bercakap kalau kami pemimpin wakil rakyat bagi kawasan dari 
pembangkang adalah untuk mencari gaduh.  Itulah masalah generasi tidak boleh maju 
ke depan bersama-sama. Mereka ada pemecahan di kalangan mereka seperti di 
universiti. Kalau sebagai pemimpin belia Yang Berhormat Menteri sudah ada satu 
mindset tidak boleh menerima perbezaan ideologi politik, saya rasa sangat bahaya. 

 Saya haraplah Yang Berhormat tarik balik apa yang dinyatakan tadi. Kami 
pemimpin muda bersama-sama untuk pembangunan generasi muda. 

 Dato' Haji Mat Yasir bin Haji Ikhsan [Sabak Bernam]: Tuan Pengerusi, 
Sabak Bernam. 

 Tuan Pengerusi [Datuk Dr. Yusof bin Yacob]: Ya, Yang Berhormat bagi 
Sabak Bernam. 

 Dato' Haji Mat Yasir bin Haji Ikhsan [Sabak Bernam]: Terima kasih. Saya 
ada menyebut mengenai isu negara dan nama baik negara ini, olahraga kita yang 
memang cemerlang di mata dunia dalam bidang badminton. Saya kata, keluarga Hafiz, 
Roslin ini sebenarnya saya nampak begitu terserlah. Saya bertanya tentang apakah 
kawalan ataupun insentif kepada mereka ini untuk meneruskan kecemerlangan 
mereka. 

 Saya ambil contoh umpamanya kecemerlangan mereka kepada adik-
beradiknya di peringkat sekolah rendah sendiri yang menjadi Johan MSSM dalam 
perseorangan dan beregu. Ini kelab yang menaunginya di Kelantan, Kelab Suara Muda 
pun tutup. Jadi apakah agenda kementerian untuk membantu atlet seperti ini? Terima 
kasih. 

 Datuk Azalina binti Othman Said:  Sebenarnya Yang Berhormat bagi Sabak 
Bernam, kementerian baru-baru ini dalam Mesyuarat Jawatankuasa Kabinet hendak 
mewujudkan di bawah Majlis Sukan Negara, Yayasan Kebajikan Atlet kerana 
kementerian menyedari antara masalah di mana ramai atlet yang mungkin hebat di segi 
sukan mereka tiba-tiba tidak mahu meneruskan kerjaya sukan disebabkan mereka tidak 
ada keyakinan kepada sukan sebagai satu kerjaya. Oleh itu Jawatankuasa Kabinet 
telah bersetuju dengan diwujudkan yayasan supaya kita dapat melihat secara 
menyeluruh isu-isu yang dihadapi ataupun sentiasa dihadapi oleh atlet. 

 Keduanya, semasa mana-mana yang masih menjadi atlet kementerian 
mempunyai bahagian kaunseling kepada semua atlet kita supaya mereka dapat dibantu 
apabila mereka mahu menjadi atlet mereka yakin kepada kehendak mereka. 

 Walau bagaimanapun, dalam aspek atlet-atlet yang sedang membangun 
dalam aspek pembangunan, kementerian memang bekerjasama rapat dengan 
Kementerian Pengajian Tinggi dan Kementerian Pendidikan supaya atlet-atlet ini 
dimasukkan ke sekolah-sekolah khas di mana-mana sekolah yang ada dan saya 
dimaklumkan bahawa Kementerian Pengajian Tinggi juga memberikan beberapa 
dengan izin, scholarship kepada atlet-atlet yang berjaya di universiti-universiti tempatan 
dan juga Kementerian Belia dan Sukan. 

 Saya ingin menekankan di sini bahawa kerajaan tidak mengabaikan mereka.  
Dengan wujudnya yayasan ini, kementerian berharap atlet-atlet ini dapat dibentuk 
kepada hala tuju yang betul. Berkenaan dengan atlet-atlet yang tidak mempunyai 
pendidikan, kementerian menyedari antara masalah ialah kita tidak boleh terlampau 
fokus hanya kepada 100% sukan. Atlet-atlet harus juga dibuka minda mereka kepada 
pendidikan secara formal ataupun tidak formal. 

 Walau bagaimanapun kementerian berharap selepas Sukan Asia ini pada 
bulan dua belas akan dikaji semula pendekatan kementerian sama ada dalam aspek 
jurulatih ataupun atlet supaya kita dapat memperketat lagi hala tuju atlet-atlet muda 
kita. 

 Tuan Pengerusi [Datuk Dr. Yusof bin Yacob]: Yang Berhormat bagi Kepong 
yang akhir.  Cukup.  Yang Berhormat bagi Kepong. 



Di sini kita hendak mewujudkan budaya yang berhemah. Insya-Allah, bagi pihak kementerian, jaminan kementerian tidak ada diskriminasi. Itu yang saya rasa lebih penting supaya mewujudkan belia Malaysia yang cemerlang, gemilang dan terbilang. Cik Fong Po Kuan [Batu Gajah]: Saya mohon penjelasan. Saya rasa Yang Berhormat tidak baiklah bercakap kalau kami pemimpin wakil rakyat bagi kawasan dari pembangkang adalah untuk mencari gaduh. Itulah masalah generasi tidak boleh maju ke depan bersama-sama. Mereka ada pemecahan di kalangan mereka seperti di universiti. Kalau sebagai pemimpin belia Yang Berhormat Menteri sudah ada satu mindset tidak boleh menerima perbezaan ideologi politik, saya rasa sangat bahaya. Saya haraplah Yang Berhormat tarik balik apa yang dinyatakan tadi. Kami pemimpin muda bersama-sama untuk pembangunan generasi muda. Dato' Haji Mat Yasir bin Haji Ikhsan [Sabak Bernam]: Tuan Pengerusi, Sabak Bernam. Tuan Pengerusi [Datuk Dr. Yusof bin Yacob]: Ya, Yang Berhormat bagi Sabak Bernam. Dato' Haji Mat Yasir bin Haji Ikhsan [Sabak Bernam]: Terima kasih. Saya ada menyebut mengenai isu negara dan nama baik negara ini, olahraga kita yang memang cemerlang di mata dunia dalam bidang badminton. Saya kata, keluarga Hafiz, Roslin ini sebenarnya saya nampak begitu terserlah. Saya bertanya tentang apakah kawalan ataupun insentif kepada mereka ini untuk meneruskan kecemerlangan mereka. Saya ambil contoh umpamanya kecemerlangan mereka kepada adik- beradiknya di peringkat sekolah rendah sendiri yang menjadi Johan MSSM dalam perseorangan dan beregu. Ini kelab yang menaunginya di Kelantan, Kelab Suara Muda pun tutup. Jadi apakah agenda kementerian untuk membantu atlet seperti ini? Terima kasih. Datuk Azalina binti Othman Said: Sebenarnya Yang Berhormat bagi Sabak Bernam, kementerian baru-baru ini dalam Mesyuarat Jawatankuasa Kabinet hendak mewujudkan di bawah Majlis Sukan Negara, Yayasan Kebajikan Atlet kerana kementerian menyedari antara masalah di mana ramai atlet yang mungkin hebat di segi sukan mereka tiba-tiba tidak mahu meneruskan kerjaya sukan disebabkan mereka tidak ada keyakinan kepada sukan sebagai satu kerjaya. Oleh itu Jawatankuasa Kabinet telah bersetuju dengan diwujudkan yayasan supaya kita dapat melihat secara menyeluruh isu-isu yang dihadapi ataupun sentiasa dihadapi oleh atlet. Keduanya, semasa mana-mana yang masih menjadi atlet kementerian mempunyai bahagian kaunseling kepada semua atlet kita supaya mereka dapat dibantu apabila mereka mahu menjadi atlet mereka yakin kepada kehendak mereka. Walau bagaimanapun, dalam aspek atlet-atlet yang sedang membangun dalam aspek pembangunan, kementerian memang bekerjasama rapat dengan Kementerian Pengajian Tinggi dan Kementerian Pendidikan supaya atlet-atlet ini dimasukkan ke sekolah-sekolah khas di mana-mana sekolah yang ada dan saya dimaklumkan bahawa Kementerian Pengajian Tinggi juga memberikan beberapa dengan izin, scholarship kepada atlet-atlet yang berjaya di universiti-universiti tempatan dan juga Kementerian Belia dan Sukan. Saya ingin menekankan di sini bahawa kerajaan tidak mengabaikan mereka. Dengan wujudnya yayasan ini, kementerian berharap atlet-atlet ini dapat dibentuk kepada hala tuju yang betul. Berkenaan dengan atlet-atlet yang tidak mempunyai pendidikan, kementerian menyedari antara masalah ialah kita tidak boleh terlampau fokus hanya kepada 100% sukan. Atlet-atlet harus juga dibuka minda mereka kepada pendidikan secara formal ataupun tidak formal. Walau bagaimanapun kementerian berharap selepas Sukan Asia ini pada bulan dua belas akan dikaji semula pendekatan kementerian sama ada dalam aspek jurulatih ataupun atlet supaya kita dapat memperketat lagi hala tuju atlet-atlet muda kita. Tuan Pengerusi [Datuk Dr. Yusof bin Yacob]: Yang Berhormat bagi Kepong yang akhir. Cukup. Yang Berhormat bagi Kepong.